ПРВА СЕДНИЦА

Денеска 06.12.2024 година (петок) во Салата за состаноци на Општина Кочани, се одржа Првата седница на Локалното Собрание на млади на Општина Кочани.

Со формирањето на Локалното собрание на млади, продолжува постапката за основање на Локален младински Совет, кој е утврден со Законот за младинско учество и младински политики.

Локално собрание за млади на денешното одржување на првата седница го усвои Деловникот за работа на Собранието, и донесе одлука за распишување на Јавен повик за номинирање на членови на Локалниот Младински совет на Опптина Кочани.

Локалното собрание на млади во соработка со Општина Кочани **ЈАВНИОТ ПОВИК за номинирање членови на Локалниот Младински совет ќе го објави на официјалната Веб страна на Општина Кочани и на социјалните мрежи.**

Јавниот повик е упатен до формите на организирање и здружување кои ги предвидува Законот за младинско учество и младински политики, а тоа се: младинските организации, организации за млади, политички подмладоци, ученички и студентски организации и други облици на младинско здружување, кои не мора да бидат регистрирани во општината, но мора да имаат активности на територијата на општина Кочани.

До 20 декемви 2024 година како краен рок , заентересираните младинските организации и облиците на младинско здружување треба да поднесат пријава до Општина Кочани со која ќе номинираат свои членови во локалниот младински совет на Општина Кочани.

Номинираните членови треба да се жители на општина Кочани и да се на возраст од 15 до 29 години.

Поднесените пријави ќе ги разгледа верификациона комисија изберена од Локалното собрание на млади и ќе ја утврди валидноста и прифатливоста на поднесената документација.

Локалниот младински совет има советдавна и застапувачка улога во општините. Претставниците на Локалниот младински совет иницираат прашања за млади пред општините, учествуваат во процесот на изработка на локалната младинска стратегија и акциски план за нејзино спроведување, предлагаат точки на дневен ред на советите на општините, вршат советодавни и застапувачки активности во интерес на младите кон општината. Локалниот совет на млади ќе брои пет члена.

Главната цел на формирањето Младински совет е да се зајакнат капацитетите на младинското здружување на локално ниво, нивно формално препознавање од страна на општината, како и заедничка работа за унапредување на младинските политики на локално ниво, преку развој на младински активизам, младинска работа и младинско учество во процесите на носење одлуки.

Затоа ги повикуваме сите млади заентересирени да се пријават на Јавниот повик да учествуваат во донесувањето одлуки за унапредувањето на младинските политики во Општина Кочани.

ЛОКАЛНО СОБРАНИЕ ЗА МЛАДИ